 ህልቂት ዜጋታት ኩናት 1998-2000 ከኣ ብተመሳሳሊ ክስገር ዝግበኦ ግን ከኣ ተመሳሳሊ ዕንወትን ጥፍኣትን ንኸየጋጥም ዜጋታት ብንቕሓት ክከታተሉዎን ክነቕሕሉን ዝግባእ ዝኽሪ እዩ ቅድሚ 13 ዓመታት ልክዕ ከምዚ ሎሚ 7 ሓምለ 2005 ነበርቲ ለንደን ነናብ ስርሖም ክወፍሩ በብዝረኽቡዎ ህዝባዊ መጓዓዝያን ገለ ብመካይን ገለ ብኣውቶቡስ ገለ እውን ብባቡራት ልዕልን ትሕትን ምድሪ ንስርሖም ገስገሱ ሰዓት ትሽዓተ ናይ ንግሆ ምስ ኮነ ኵሉ መስመራት ባቡራት በብሓደ ደው ክብል ጀመረ ኣብ ዉሽጢ ገለርያ ደው ምባል ምስ ነውሐ ከኣ እቲ መራሕ ባቡር ንተሳፈርቲ በብቑሩብ ብራድዮ መብርሂ ክህብ ተገደደ ደጋጊሙ ከኣ ኣብ ቅድሜና ዘላ ባቡር ዓጊታትና ስለ ዘላ ንሒዶት ደቓይቕ ክንጽበ ኢና ክብል ይስማዕ ነበረ ተጓዓዝቲ ግን ዓዲ ደሓን ዘይምዃኑ ነብሶም ግዲ ነጊሩዎም ኰይኑ ከዕለብጡ ጀመሩ እተን ባቡራት ድሕሪ ነዊሕ ጐሰስ ኣብ ስታስዮኒ ምስ በጽሓ ከኣ ኩሉ ተጓዓዛይ ክወርድ ተኣዘዘ ሰብ ኣብ ግዳም ምስ ወጸዩ ሓደ ዓቢ ነገር ከም ዝተፈጸመ ዝተገንዘበ ጽርግያታት ብብዝሒ ኣምቡላንስን ናይ ፖሊስ መካይንን መሊኡ እቶም መገዲ-እግሪ ድማ ብኣሻሓት ሰባት ተጐቢኦም እቲ ሃዋሁው ድማ ብጻውዒትን መልስን ሞባይላትን ጫውጫውታ ሰባትን ተዓብለለ ኣይጸንሐን መስመራት ሳተላይት ዓለቕለቕ ኢሎም ተዓጸዉ ሰብ ናብ ዘብሎ ጠፊኡዎ ዕግንግን ኰነ ሓደ ነዚ ዅሉ ዕግርግር ዚዕዘብ ዝነበረ ኤርትራዊ ጸሓፊ እዚ ዓንቀጽ ከም ሰቡ ኣብ ዩስተን ስተሽን ክወርድ ተገደደ ጕዕዞኡ ንኽቅጽል ኣብ ቍጽሪ 73 ኣውቶቡስ ምስ ኣተወ ናብ በዓልቲ ቤት ደዊሉ ሓበሬታ ክህባ ኢሉ ደወለላ ... መገድታት ተዓጽዮም እኔሁኹልኪ ንስራሕ መኼዲ ስኢነ ሕጂ ኣብ ኣውቶቡስ ... ምስ በለ እታ ናይ ኢዱ ስልኪ ተዓጽወቶ እቲ መንገደኛ ኣብ ገጽ ሰባት ሻቕሎት ዓሲሉ ክርኢ ጀመረ ካብቶም ላዕልን ታሕትን ዚብሉ ዝነበሩ ሰባት ከኣ ቦምባ ... ቦምባ ተተኲሱ ዝብል ድምጺ ምስ ሰምዐ ግን ነቲ መራሕ-ኣውቶቡስ ሓተቶ ዘዕግብ መልሲ ግን ኣይረኸበን እታ ኣውቶቡስ ቀስ ኢላ ተበገስት ዕስራ ሜትሮ ከይከደት ከኣ ብብዝሒ ትራፊክ ኣብ ቅድሚ ቀራና መገዲ ደው በለት ሽዑዩ ከኣ ኣብቲ ከባቢ ዜሰንብድ ናይ ቦምባ ነጎዳ ዝተሰምዐ ኣደባባይ ታቪስቶክ ካብቲ እታ ኣውቶቡስ ደው ኢላትሉ ዝነበረት ሓደ ሚእትን ሓምሳን ሜትሮዩ ዝኸውን ርሕቀቱ ጸሓፊ እዚ ዓንቀጽ ኣብ ማዕዶኡ ድርብ ዴክ ቍጽሪ ሰላሳ ኣውቶቡስ ክትባራዕ ረኣየ ፍርቃ ጕልዕም ኢላ ጸሊም ትኪ ዝዓብለሎ ሓውን ኣውያትን ጫቚ ጫቚ ሰባትን ነቲ ከባቢ ዓብለሎ ሰብ ናብ ዘብሎ ጠፊኡዎ ፍጹም ዕግርግር ኰነ እቲ መራሕ ኣውቶቡስ ንተሳፈርቲ ውጽኡ ኢሉ ማዕጾ ከፈተሎም - እቶም ተሳፈርቲ ድማ እናተደፋፍኡ ወጽኡ ምንጪ ስእሊ, Stephen Munday መቕዘፍቲ ለንደን - ስለምንታይን ብኸመይን? 